-----------------------------------------------------------------------
  9. การควบคุมภายใน

  -----------------------------------------------------------------------

สำหรับปี 2552 คณะกรรมการบริษัทฯ มีการประชุมรวม 17 ครั้ง
โดยมีคณะกรรมการตรวจสอบเข้าร่วมประชุมด้วยทุกครั้งเพื่อให้ความเห็นเกี่ยวกับความเพียงพอและความเหมาะสมของระบบการควบคุมภายใน
ซึ่งคณะกรรมการตรวจสอบได้ชี้แจงและรายงานสรุปผลการตรวจสอบภายในสำหรับปี 2551
ให้คณะกรรมการบริษัทรับทราบเมื่อวันที่ 23 มกราคม 2552

ในปี 2552 มีการประชุมคณะกรรมการตรวจสอบรวม 9 ครั้ง เป็นการประชุมร่วมกับผู้บริหาร
ผู้สอบบัญชี และสำนักงานตรวจสอบภายใน
คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทฯ
มอบหมายให้กำกับดูแลตามข้อบังคับว่าด้วยกฎบัตรคณะกรรมการตรวจสอบที่สำคัญ (Audit
Committee Charter) ได้แก่ การสอบทานรายงานทางการเงิน
การกำกับดูแลระบบการบริหารความเสี่ยง การสอบทานให้บริษัทฯ
มีระบบการควบคุมภายในที่เหมาะสม การเสนอแต่งตั้งผู้สอบบัญชี
รวมทั้งการกำกับดูแลงานตรวจสอบภายใน โดยการสอบทานแผนการตรวจสอบตามความเสี่ยงสำคัญ
(Risk Based Audit) ซึ่งมุ่งเน้นการประเมินการควบคุมภายในด้านกลยุทธ์ ด้านการเงิน
การปฏิบัติงาน การปฏิบัติตามข้อกำหนด กฎหมาย และกฎระเบียบที่เกี่ยวข้องกับธุรกิจของบริษัทฯ
ให้มีประสิทธิภาพและประสิทธิผลเป็นไปตามมาตรฐานสากล (COSO Enterprise Risk
Management และ COSO Integrated Internal Control)
รวมทั้งให้มีการติดตามและดำเนินการแก้ไขในประเด็นความเสี่ยงที่สำคัญที่อาจมีผลกระทบต่อการบริหารและการปฏิบัติงาน
หรือเป็นรายการที่เกี่ยวโยงซึ่งอาจทำให้เกิดความขัดแย้งทางผลประโยชน์
เป็นรายการจริงทางการค้าอันเป็นธุรกิจปกติทั่วไปอย่างสมเหตุสมผล
เป็นผลประโยชน์สูงสุดสอดคล้องตามนโยบายบริษัทฯ การดูแลทรัพย์สิน บุคลากร
การบริหารและการดำเนินงานที่ให้ความสำคัญต่อการควบคุมภายใน จัดให้มีระบบการป้องกันที่ดี
รวมทั้งการจ้างบริษัทผู้ตรวจสอบบัญชีในการปฏิบัติงานอื่นที่ไม่ใช่งานสอบบัญชี
ผลการสอบทานเป็นไปตามที่กำหนด สอดคล้องกับข้อกำหนด กฎหมาย
ของภาครัฐและนโยบายการกำกับดูแลกิจการที่ดี การควบคุมภายในเป็นไปอย่างมีประสิทธิภาพ
ไม่มีกรณีพฤติการณ์อันควรสงสัยว่าผู้บริหารของบริษัทฯ ได้กระทำความผิดตาม
พรบ.หลักทรัพย์และตลาดหลักทรัพย์
และไม่พบข้อบกพร่องที่เป็นสาระสำคัญสอดคล้องกับนโยบายบริษัทฯ
ที่ให้ความสำคัญต่อการคุณภาพของการตรวจสอบและการกำกับดูแลระบบควบคุมภายในอย่างเคร่งครัด

คณะกรรมการบริษัทฯ มีความเห็นต่อระบบการควบคุมภายในเช่นเดียวกับคณะกรรมการตรวจสอบ
สรุปสาระสำคัญ ดังนี้

1.  องค์กรและสภาพแวดล้อมการควบคุม

-   โครงสร้างองค์กร (Organization Structure)

  บริษัทฯ มุ่งมั่นสู่การเป็นบริษัทพลังงานชั้นนำแห่งเอเชีย คณะกรรมการบริษัทฯ
  จึงได้อนุมัติให้บริษัทฯ ปรับโครงสร้างองค์กรของทั้งกลุ่มบริษัท ตั้งแต่วันที่ 1 มกราคม 2552
  โดยครอบคลุมการปรับปรุงโครงสร้างองค์กรของบริษัทฯ และบริษัทในเครือ
  ทั้งในสาธารณรัฐอินโดนีเซีย และสาธารณรัฐประชาชนจีน
  เพื่อให้การกระจายอำนาจการบริหารและการปฏิบัติงานมีความคล่องตัวเหมาะสม
  สอดคล้องกับสภาพธุรกิจ การพัฒนาและขยายธุรกิจ ให้เป็นไปอย่างมีประสิทธิภาพ

  ในระหว่างปี 2552 มีการปรับเปลี่ยนสายการบังคับบัญชา
  การแบ่งแยกหน้าที่ของแต่ละกลุ่มงานให้มีความเหมาะสมและการบริหารงานให้ชัดเจน
  เกิดการเชื่อมโยง ประสานประโยชน์ (Integration & Synergy) ของหน่วยธุรกิจต่างๆ
  สามารถตอบสนองการขยายงานในต่างประเทศ เป็นการสร้างมูลค่า เพิ่มรายได้ ลดต้นทุน
  และสร้างความแข็งแกร่งแก่ธุรกิจของบริษัทฯ ในระยะยาว

-   กลยุทธ์และเป้าหมายการดำเนินธุรกิจ (Strategic and Business Plan)

  คณะกรรมการบริษัทกำกับดูแลให้บริษัทฯ
  และฝ่ายบริหารของทุกหน่วยงานกำหนดเป้าหมายธุรกิจในระยะยาว 6 ปี
  และแผนงานประจำปีที่ชัดเจน รอบคอบ และวัดผลได้
  มีการจ้างที่ปรึกษาที่เชี่ยวชาญมาให้คำแนะนำเพื่อปรับปรุงกระบวนการกำหนดเป้าหมายทางธุรกิจและการวางแผนกลยุทธ์ที่ดี
  มีวิสัยทัศน์ชัดเจน ทันต่อสถานการณ์ที่เปลี่ยนแปลง
  รวมทั้งพิจารณาความเสี่ยงและปัจจัยที่เกี่ยวข้องอย่างรอบคอบ ให้เกิดความเชื่อมโยง
  ประสานประโยชน์ในกลุ่มบริษัทฯ และสอดคล้องกับนโยบายบริษัทฯ

2.  การดำเนินงาน

-   วัฒนธรรมองค์กร

  คณะกรรมการบริษัทมีนโยบายที่ชัดเจนในการส่งเสริมกิจกรรมค่านิยมร่วม “บ้านปูสปิริต” (Banpu
  Spirit) เพื่อเสริมสร้างสภาพแวดล้อมให้เกิดผลดีแก่บริษัทฯ และสังคมส่วนรวม
  ค่านิยมร่วมบ้านปู จึง่ได้ปรับปรุงใหม่ะกรรมการบริษัท ไดบัติ
  เพื่อนงานซึ่งได้0000000000000000000000000000000000000000000000000000000000000000000000000เป็นแนวทางปฏิบัติที่ให้ความสำคัญต่อบุคลากรให้เป็นหนึ่งเดียวกันในองค์กรอย่างต่อเนื่อง
  ส่งเสริมให้พนักงานมีนวัตกรรม (Innovation) ยึดมั่นในความถูกต้อง (Integrity)
  ห่วงใยและเอาใจใส่ (Care) และมีพลังร่วม (Synergy)
  พนักงานและผู้บริหารทุกคนยึดมั่นในจริยธรรม ซื่อสัตย์ สุจริต
  โปร่งใสและพัฒนาความรู้ความสามารถอย่างต่อเนื่อง โดยบริษัทฯ มีกิจกรรมด้านนวัตกรรม
  (Innovation) ด้วยปรัชญาที่ว่านวัตกรรมสามารถสร้างสรรค์สิ่งใหม่ๆ
  เป็นประโยชน์ในการปฏิบัติงานและการดำเนินธุรกิจ สามารถสร้างความแตกต่าง
  เป็นข้อได้เปรียบทางการแข่งขันแก่องค์กรในยุคที่เผชิญต่อวิกฤติการณ์ทางการเงินและภาวะทางการแข่งขันสูง
  ดังนั้น ค่านิยมร่วมบ้านปูสปิริต จึงเป็นพลังร่วมของพนักงานที่เป็นกลไกหลักในการขับเคลื่อนธุรกิจ
  นำองค์กรมุ่งไปสู่ความสำเร็จที่ยั่งยืน โดยบริษัทฯ
  สนับสนุนโครงการนวัตกรรมที่หลากหลายอย่างต่อเนื่อง

  ในปี 2552 บริษัทฯ จัดกิจกรรม IQ Campaign เป็นกิจกรรมสื่อสารภายใน
  เพื่อส่งเสริมการสร้างภาพลักษณ์ทางด้านนวัตกรรม ได้แก่ กิจกรรม IQ-I Can คือ
  นวัตกรรมคุณภาพเริ่มต้นที่ตัวเราก่อน กิจกรรม IQ e-Story กิจกรรม IQ Radio
  เป็นเรื่องน่ารู้เกี่ยวกับ Innovation Quality ทั่วโลก กิจกรรม IQ Challenge
  เพื่อกระตุ้นให้พนักงานได้คิดนอกกรอบ
  พัฒนาศักยภาพทางความคิดใช้ความคิดสร้างสรรค์ในการแก้ปัญหา และการทำงานเป็นทีม
  เพื่อสร้างบรรยากาศที่ส่งเสริมให้เกิดการมีส่วนร่วม และกิจกรรม IDEA-I Can Mini Forum
  เพื่อแลกเปลี่ยนประสบการณ์และแนวคิดดีๆ ที่แตกต่างในการทำงานจากบุคคลภายนอก
  เป็นประโยชน์ในการปฏิบัติงานขององค์กรให้มีประสิทธิภาพยิ่งขึ้น เพื่อนำบริษัทฯ
  ก้าวไปสู่การเป็นองค์กรแห่งนวัตกรรม

-   การกำกับดูแลกิจการ (Corporate Governance)

  บริษัทฯ ส่งเสริมสนับสนุนนโยบายการกำกับดูแลกิจการ (Corporate Governance)
  และจริยธรรมธุรกิจ (Code of Conduct) ให้มีความชัดเจน โปร่งใส
  เป็นไปตามหลักการปฏิบัติที่ดี ทันสมัย และเป็นมาตรฐานสากล
  การกำหนดนโยบายและแผนการปฏิบัติงาน คำนึงถึงความเป็นธรรมต่อพนักงาน ลูกค้า
  คู่แข่งทางการค้า รวมถึงความรับผิดชอบต่อ ผู้ถือหุ้น สังคมส่วนรวมและสิ่งแวดล้อม บริษัทฯ
  ให้ความสำคัญกับการปลูกฝังการกำกับดูแลกิจการ
  และจริยธรรมธุรกิจให้เกิดผลในการปฏิบัติที่มีประสิทธิภาพ
  ครอบคลุมผู้บริหารและพนักงานทุกระดับอย่างต่อเนื่อง

  ในปี 2552 บริษัทฯ มีแผนงานส่งเสริมวัฒนธรรมองค์กรและทัศนคติด้านบรรษัทภิบาล
  ด้วยกิจกรรมต่างๆ ได้แก่ การจัดสัมมนาให้กับผู้บริหารในระดับผู้จัดการฝ่าย
  เพื่อเสริมสร้างความเข้าใจถึงบทบาทหน้าที่ของผู้บริหารตามหลักการกำกับดูแลกิจการที่ดี
  เป็นต้นแบบให้กับพนักงานในองค์กร และการสัมมนาเชิงปฏิบัติการในหัวข้อ
  “การกำกับดูแลกิจการที่ดีในหน่วยงาน” (CG in my Department)
  เป็นการเปิดโอกาสให้ผู้บริหารได้ประเมินถึงระดับการรับรู้ในเรื่องของการกำกับดูแลกิจการที่ดีในหน่วยงาน
  พร้อมกับเสนอแผนงานในการปฏิบัติต่อผู้มีส่วนได้เสียในทุกกลุ่มถือเป็นการเพิ่มช่องทางการสื่อสารให้เกิดความรู้ความเข้าใจต่อการดำเนินธุรกิจอย่างมีจริยธรรมและคำนึงถึงผลประโยชน์ของผู้มีส่วนได้เสีย
  มีการสื่อสารผ่านระบบอินทราเน็ตในชื่อ CG Talk of the Town
  เป็นการนำเสนอข่าวสารเกี่ยวกับการกำกับดูแลกิจการที่ดีทันต่อเหตุการณ์พร้อมเปิดโอกาสให้พนักงานตอบคำถามจากข่าวที่นำเสนอ
  มีการจัดงาน CG Day เพื่อส่งเสริมและปลูกฝังให้พนักงานในทุกระดับได้ตระหนักถึงความสำคัญ
  พร้อมยึดมั่นและปฏิบัติตามนโยบายบรรษัทภิบาลและจริยธรรมธุรกิจ ภายใต้แนวคิด “Stand up &
  Speak out”
  รวมทั้งมีการประชาสัมพันธ์เรื่องช่องทางการรับข้อร้องเรียนด้านบรรษัทภิบาลและคู่มือจริยธรรมธุรกิจ
  มีนโยบายการพัฒนาที่ยั่งยืน (Sustainable Development Policy)
  ที่ชัดเจนเกี่ยวกับความรับผิดชอบต่อสังคมและสิ่งแวดล้อมร่วมกับภาครัฐ หน่วยงานราชการ
  และภาคเอกชนต่างๆ (CSR : Corporate Social Responsibility)
  เป็นภารกิจหลักและดำเนินการอย่างต่อเนื่อง ในส่วนที่ดำเนินการแล้ว อาทิ โครงการพัฒนาชุมชน
  โครงการตลาดประกอบฝัน (ยิ้ม) โครงการสนับสนุนการศึกษาเพื่อการพัฒนาที่ยั่งยืน
  โครงการค่ายเพาเวอร์กรีน และโครงการพนักงานจิตอาสา
  เพื่อมุ่งส่งเสริมให้ผู้บริหารและพนักงานในทุกระดับทุกสายงานได้มีส่วนร่วมในการทำกิจกรรมอาสาสมัครและสร้างสรรค์สิ่งดีๆ
  ที่เป็นประโยชน์ต่อสังคมและสิ่งแวดล้อมร่วมกัน

3. การบริหารความเสี่ยง

  บริษัทฯ ให้ความสำคัญกับการดำเนินการตามนโยบายการบริหารความเสี่ยงอย่างเคร่งครัด
  มีการติดตามภาพรวมของรายละเอียดการประเมินและแผนการบริหารความเสี่ยงจากหน่วยงานต่างๆ
  ของบริษัทฯ อย่างสม่ำเสมอ มีการทำแผนและกำหนดมาตรการบริหารความเสี่ยง
  โดยการประเมินปัจจัยความเสี่ยงทั้งภายในและภายนอก
  รวมทั้งส่งเสริมให้ผู้บริหารและพนักงานทุกคนตระหนักถึงความสำคัญของความเสี่ยงและบริหารความเสี่ยงที่จะทำให้ไม่บรรลุเป้าหมายของบริษัทฯ
  เป็นการเตรียมความพร้อมในการป้องกันและแก้ไขได้อย่างถูกต้องและทันเวลา
  มีการปลูกฝังให้เป็นวัฒนธรรมองค์กร
  ว่าการบริหารความเสี่ยงเป็นความรับผิดชอบของทุกคนซึ่งอาจส่งผลกระทบต่อการดำเนินธุรกิจ
  มีการกำหนดขอบเขตความเสี่ยงที่ยอมรับได้ (Risk Appetite) ของบริษัทฯ
  ที่ชัดเจนเป็นแนวทางในการดำเนินธุรกิจ
  และกำหนดให้ทุกหน่วยงานประเมินความเสี่ยงและวางมาตรการในการบริหารความเสี่ยง
  (Mitigation Plan) สำหรับแต่ละความเสี่ยง มีหน่วยงานบริหารความเสี่ยงทำหน้าที่
  สอบทานความเสี่ยงและติดตามการปฏิบัติตามมาตรการในการลดความเสี่ยงเป็นรายไตรมาส
  เพื่อทราบถึงสถานะที่แท้จริงของความเสี่ยง และหามาตรการในการลดความเสี่ยงเพิ่มเติม
  จัดทำข้อมูลตัวชี้วัดความเสี่ยงสำคัญ (Key Risk Indicator : KRI)
  โดยกำหนดแผนงานเพื่อพัฒนากลยุทธ์และเทคนิคในการบริหารความเสี่ยงเพื่อให้สามารถนำไปประยุกต์ใช้และก่อให้เกิดประโยชน์ที่ยั่งยืนต่อบริษัทฯ
  อย่างแท้จริง

  สำหรับขั้นตอนการจัดการการบริหารความเสี่ยง มีขั้นตอนการปฏิบัติงาน (Standard
  Operating Procedure) ของหน่วยงาน
  มีระบบการรายงานและติดตามผลการบริหารความเสี่ยงที่เหมาะสม รวดเร็ว
  สอดคล้องกับการเปลี่ยนแปลงของสถานการณ์ปัจจุบัน
  มีการประเมินความเสี่ยงโดยการจัดทำรายงานความเสี่ยงในระบบรายงานและบริหารความเสี่ยงแบบเชื่อมโยงทางอิเล็กทรอนิกส์ที่ทันสมัย
  (Risk Management System Online) โดยฝ่ายบริหารของบริษัทฯ
  ทำหน้าที่ทบทวนนโยบายและแผนงานความเสี่ยง และรายงานต่อคณะกรรมการบริหารความเสี่ยง
  (Risk Management Committee) ทุกไตรมาส
  ผ่านการสอบทานของคณะกรรมการตรวจสอบทุกครึ่งปี และรายงานต่อคณะกรรมการบริษัท

4. การควบคุมการปฏิบัติงานของฝ่ายบริหาร

  คณะกรรมการบริษัทได้แต่งตั้งคณะกรรมการย่อย 3 คณะ ประกอบด้วยคณะกรรมการตรวจสอบ
  คณะกรรมการบรรษัทภิบาลและสรรหา และคณะกรรมการกำหนดค่าตอบแทน ซึ่งคณะกรรมการทั้ง
  3 คณะ ได้ปฏิบัติงานภายใต้ขอบเขต
  หน้าที่และความรับผิดชอบที่ได้รับมอบหมายอย่างเคร่งครัดและเหมาะสม บริษัทฯ
  ได้กำหนดโครงสร้างองค์กรและขอบเขต อำนาจหน้าที่
  ตลอดจนความรับผิดชอบของผู้บริหารและผู้ปฏิบัติงานแต่ละระดับ
  มีการกำหนดให้ผู้ที่เกี่ยวข้องทั้งระดับกรรมการและผู้บริหารมีการลงนามในสัญญาการรักษาความลับ
  (Confidentiality Agreement)
  และกำหนดแนวทางปฏิบัติสำหรับกรรมการในเรื่องการรักษาข้อมูลภายใน
  กำหนดบุคคลเฉพาะที่จะเป็นผู้ที่เปิดเผยข้อมูลของบริษัทฯ

  ในระหว่างปี 2552 ริษัทฯ ผู้มีส่วนได้เสียทุกกลุ่ม
  เพื่อให้เกิดความยั่งยืนในธุรกิจามรู้ความเข้าใจต่อการดำเนินธุรกิจอย่างมีจริยธรรมและคำนึงถึงผลบริษัทฯ
  มีการปรับปรุงตารางอำนาจอนุมัติของฝ่ายบริหารแต่ละระดับ (Delegation of Authority)
  ให้เหมาะสมกับโครงสร้างองค์กรที่ปรับปรุงใหม่ และสอดคล้องต่อการดำเนินธุรกิจ เช่น
  การจัดทำนโยบายด้านอำนาจอนุมัติ
  การปรับปรุงตารางอำนาจอนุมัติสำหรับธุรกิจถ่านหินและโรงไฟฟ้าในสาธารณรัฐอินโดนีเซียและสาธารณรัฐประชาชนจีน
  ได้จัดทำและปรับปรุงคู่มือการปฏิบัติงานเป็นลายลักษณ์อักษร
  มีการติดตามดูแลการดำเนินงานของบริษัทฯ และบริษัทในเครืออย่างสม่ำเสมอ
  ทั้งด้านทรัพยากรบุคคล นิติกรรมสัญญา การบริหารทรัพย์สินและการประกันภัย งบประมาณ
  การจัดซื้อจัดจ้าง การปรับปรุงระเบียบการบริหารความเสี่ยงตราสารอนุพันธ์
  และระเบียบการปฏิบัติงานอื่นๆ
  ในส่วนของสำนักงานตรวจสอบภายในกำหนดแผนการตรวจสอบครอบคลุมกระบวนการปฏิบัติงานที่มีความเสี่ยงสำคัญให้ครอบคลุมถึงความคาดหวังของผู้มีส่วนเกี่ยวข้องกับบริษัทฯ
  (Stakeholders’ Expectation) เพื่อให้บริษัทฯ มั่นใจว่าหน่วยงานต่างๆ
  มีการควบคุมภายในในการปฏิบัติงานอย่างมีประสิทธิภาพและประสิทธิผล
  รวมถึงสอบทานประเด็นสำคัญและปัญหาที่ตรวจพบ
  โดยมีการติดตามผลการตรวจสอบและรายงานให้ฝ่ายบริหารและผู้บริหารของหน่วยงานที่เกี่ยวข้องทราบเพื่อพิจารณาปรับปรุงแก้ไข

5. ระบบสารสนเทศและการสื่อสารข้อมูล

  บริษัทฯ ให้ความสำคัญต่อระบบสารสนเทศและการสื่อสารข้อมูลด้วยความรอบคอบ
  เพื่อให้การตัดสินใจอยู่บนพื้นฐานของข้อมูลที่มีความถูกต้องและเป็นปัจจุบัน
  โดยหน่วยงานเลขานุการบริษัทฯ
  รับผิดชอบในการจัดเตรียมข้อมูลสำคัญและเอกสารประกอบการประชุมไว้ล่วงหน้าก่อนการประชุม
  มีการบันทึกและสรุปความเห็นของที่ประชุมอย่างชัดเจนไว้ในรายงานการประชุมคณะกรรมการบริษัทฯ
  ทุกครั้ง สำหรับรายงานทางการบัญชีและการเงิน
  มีการประชุมระหว่างคณะกรรมการตรวจสอบกับผู้สอบบัญชีรับอนุญาตและฝ่ายบัญชี
  เพื่อทบทวนนโยบายบัญชีตามหลักการที่รับรองทั่วไป โดยเฉพาะบริษัทฯ
  ได้เตรียมการล่วงหน้ารับการนำมาตรฐานการบัญชีสากล IFRS มาใช้

  ในระหว่างปี 2552 มาตรฐานการบัญชีดังกล่าว
  จะได้พิจารณานำเสนอข้อมูลรายงานทางการเงินที่มีความชัดเจนให้เป็นที่ยอมรับในระดับสากล
  บริษัทฯ ได้นำระบบเทคโนโลยีสารสนเทศที่ทันสมัย มีประสิทธิภาพ มีความปลอดภัยของข้อมูล
  และพัฒนาเครื่องมือในการสื่อสารภายในองค์กรอย่างสม่ำเสมอ ตั้งแต่การรวบรวมข้อมูล
  การประมวลผล การจัดเก็บข้อมูล ตลอดจนการนำเสนอข้อมูลที่ถูกต้อง เพียงพอต่อการตัดสินใจ
  รูปแบบที่เข้าใจง่ายที่เรียกว่า Corporate Performance Dashboard
  เพื่อให้ผู้บริหารใช้ข้อมูลประกอบการวางแผนการตัดสินใจทางธุรกิจ มีการพัฒนาระบบคลังข้อมูล
  (Corporate Portal) ไปสู่แผนกต่างๆ มีการแลกเปลี่ยนข้อมูลระหว่างกัน
  และมีระบบฐานข้อมูลเป็นแนวทางการปฏิบัติงานที่เป็นเลิศ (Global Best Practice)
  ใช้เป็นแนวทางควบคุมกระบวนการปฏิบัติงานสามารถเทียบกับบริษัทชั้นนำอื่นๆ (Benchmarking)
  เป็นการสร้างมูลค่า เพิ่มรายได้ และลดต้นทุน มีระบบคลังความรู้ (Banpu Knowledge
  Portal) มีการนำเทคโนโลยีที่ทันสมัยเกี่ยวกับระบบปฏิบัติการคอมพิวเตอร์ (Server
  Consolidation) มาปฏิบัติงาน เป็นการใช้ทรัพยากรในด้านเทคโนโลยีสารสนเทศอย่างคุ้มค่า
  โดยมุ่งเน้นการเป็นมิตรกับสิ่งแวดล้อม (Green Technology)
  มีการปรับปรุงระบบฐานข้อมูลทางด้านการบัญชี (Oracle) เพื่อรองรับมาตรฐานบัญชีสากล
  (IFRS) เพิ่มความมั่นใจในความถูกต้องและเชื่อถือได้ของรายงานทางการเงิน
  เป็นประโยชน์ในการตัดสินใจสำหรับผู้บริหารของบริษัทฯ

6. ระบบการติดตาม

-   การติดตามการดำเนินงานในระดับบริหาร

  บริษัทฯ มีการประชุมคณะกรรมการบริษัทฯ ระหว่างปี 2552 รวม 17 ครั้ง
  มีการประชุมผู้บริหารอย่างสม่ำเสมอทุกเดือน
  เพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
  ในการประชุมคณะกรรมการบริษัทฯ หรือประชุมฝ่าย/ผู้บริหาร
  หากผลการดำเนินการแตกต่างจากเป้าหมาย
  จะมีมติให้ฝ่ายบริหารดำเนินการแก้ไขและรายงานความคืบหน้าต่อคณะกรรมการบริษัทฯ
  นอกจากนี้บริษัทฯ ได้นำระบบ KPI
  มาใช้ในการติดตามผลการบริหารและปฏิบัติงานของพนักงานทุกระดับ
  เพื่อให้มั่นใจว่าการดำเนินงานเป็นไปตามแผนธุรกิจที่กำหนด

  ในระหว่างปี 2552 คณะกรรมการตรวจสอบมีการประชุมรวม 9 ครั้ง
  เพื่อพิจารณาและติดตามฐานะการเงินและผลการดำเนินงาน
  ให้ข้อเสนอแนะสำคัญที่มีผลกระทบต่อองค์กรแก่ผู้บริหาร
  มีการติดตามการปฏิบัติตามเป้าหมายที่กำหนดไว้
  การสอบทานระบบการควบคุมภายในเป็นไปอย่างต่อเนื่อง
  ให้สอดคล้องกับสถานการณ์ที่เปลี่ยนแปลงไป โดยรายงานผลการสอบทานงบการเงินทุกไตรมาส
  รายงานการบริหารความเสี่ยงที่สำคัญทุกครึ่งปี รายงานสรุปผลการตรวจสอบ และรายงานม
  000000000000000000000000000000000000000000000000000000000000000000000000000000000000000000000000000000000000000000000000การ
  ณะกรรมการบริษัท ค์กร ญทุกครึ่งปี
  แ่ยงที่สำคัญอย่างต่อเนื่องทุกค000000000000000000000000000000000000000000000000000000สอบทานการควบคุมภายในต่อคณะกรรมการบริษัทเป็นประจำทุกปี

-   การติดตามการดำเนินงานในระดับปฏิบัติการ

  การดำเนินงานได้มีการปรับปรุงนโยบายและระเบียบวิธีการปฏิบัติงาน
  ตลอดจนอำนาจดำเนินการให้สอดคล้องกับการดำเนินธุรกิจที่เติบโตตามสถานการณ์ที่เปลี่ยนแปลง
  โดยฝ่ายงานต่างๆ มีระบบการควบคุมและติดตามการดำเนินงานอย่างชัดเจน
  ในส่วนของสำนักงานตรวจสอบภายในมีอิสระในการตรวจสอบ
  กำหนดแผนการตรวจสอบให้ครอบคลุมการปฏิบัติงานสำคัญของบริษัทฯ และบริษัทในเครือ
  สอบทานการทำธุรกรรมอนุพันธ์ทางการเงิน รวมถึงการทำ Commodity Hedging
  สอบทานการปฏิบัติตามข้อกำหนด กฎหมาย และระเบียบที่เกี่ยวข้องทุกครึ่งปี
  สอบทานรายการเกี่ยวโยงกัน และรายงานผลการตรวจสอบต่อคณะกรรมการตรวจสอบทุกไตรมาส
  ถือเป็นการปฏิบัติตามกลไกและกระบวนการที่จะต้องปฏิบัติอย่างเคร่งครัด สามารถวัดผลได้
  เพื่อมั่นใจว่าการบริหารและการกำกับองค์กรมีประสิทธิภาพและประสิทธิผล
  และสร้างความเชื่อมั่นแก่ผู้ถือหุ้นและผู้มีส่วนเกี่ยวข้องกับบริษัทฯ